
DR 30.11.2011  

 
25 

Datuk Wira Haji Ahmad Hamzah [Jasin]: Yang Berhormat Machang, boleh 
sambung sedikit.  Terima kasih Yang Berhormat Machang, terima kasih Tuan Yang di-
Pertua, tadi Yang Berhormat Machang ada menyebutkan tentang tindakan yang boleh 
diambil kepada pemaju sekiranya ada kes-kes rumah-rumah terbengkalai. Sebenarnya 
dalam rang undang-undang ini tidak menyebut tetapi rang undang-undang satu lagi 
petang ini kalau kita baca ada disebutkan dengan terang begitu. Bukan sahaja pemaju-
pemaju dikehendaki meletakkan deposit yang akan dinaikkan sebanyak 3 peratus 
daripada jumlah pembangunan bahkan jumlah penalti yang dinaikkan.  Maknanya kalau 
ada kes-kes rumah terbengkalai, ada tribunal dan pemaju itu akan didenda. Kita tidak 
kira siapa pemaju tetapi ia termaktub dalam akta satu lagi. Terima kasih. 

Tuan Saifuddin Nasution Ismail [Machang]: Tuan Yang di-Pertua, saya 
ucapkan terima kasih kepada sahabat saya Yang Berhormat Indera Mahkota dan Yang 
Berhormat Jasin. Oleh sebab itu dalam mukadimah tadi saya mulakan bahawa Rang 
Undang-undang Perumahan Rakyat dan Pemajuan Perumahan, Kawalan dan 
Pelesenan ini kita bahaskan di tengah-tengah latar belakang 168 rumah terbengkalai 
dan juga 195 projek perumahan yang dilaksanakan oleh pemaju tanpa lesen. 

Saya melihat dari perspektif pembeli rumah yang saya tekankan tadi ialah 
pembeli rumah ibarat sudah jatuh ditimpa tangga kalau sekiranya projek perumahan 
yang dia hendak beli itu terbengkalai. Selama ini tidak ada undang-undang yang boleh 
mengenakan hukuman kepada pemaju perumahan. Sekarang PR1MA ini yang akan 
jadi satu perbadanan dalam fungsinya turut bertindak sebagai pemaju atau developers 
dan peraturan ataupun undang-undang yang akan kita luluskan pada petang nanti 
memasukkan hukuman penjara mandatori. 

Perkara yang saya soalkan ialah siapa yang akan pergi ke penjara jika 
sekiranya PR1MA yang bertindak sebagai pemaju gagal menyiapkan rumah. Siapa  
Lembaga Pengarah, Project Manager, shareholders, pengerusinya? Ini satu perspektif 
yang mesti diberikan penjelasan oleh kerajaan sebab biasanya undang-undang itu ada 
tetapi aspek penguatkuasaan itu yang sering kali bocor dan tidak kesampaian. 

Dari segi isu yang lain, kalau pun kita memenjarakan pemaju perumahan Tuan 
Yang di-Pertua namun rumah yang tidak siap tetap tidak siap. Jadi kerajaan mestilah 
menjelaskan apakah kaedah pembinaan yang akan dilaksanakan. Apakah kaedah 
bina... Sila. 

Tan Sri Dato' Seri Abdul Khalid bin Ibrahim [Bandar Tun Razak]: Saya 
yakin masalah ini akan berterusan tetapi konsep PR1MA saya hendak tanyakan ialah 
boleh atau tidak kita terima satu usaha yang kita luluskan PR1MA menjalankan usaha 
build and sale, sudah siap bangunan dan dijual. Dengan cara itu masalah yang kita 
bangkitkan hari ini tidak timbul iaitu masalah tidak dapat kita meneruskan 
pembangunan-pembangunan tersebut. Saya ingat ini mesti diutamakan walaupun ada 
kalanya dasarnya yang dibuat secara berperingkat atau bayaran berperingkat tetapi 
untuk mengelakkan keadaan yang berlaku, kita tekankan usaha yang dipanggil, sudah 
siap baru kita jual.  Jadi tidak ada lagi masalah projek terbengkalai yang akan timbul. 

Tuan Yang di-Pertua: Yang Berhormat Machang, kalau Yang Berhormat 
benarkan ramai yang minta penjelasan, Yang Berhormat Machang tidak ada masa.  
Saya cuma ingatkan. Ya sila. 

Tuan Saifuddin Nasution Ismail [Machang]: Tidak mengapa. Saya 
sampaikan setakat yang saya boleh sampaikan dan apabila Tuan Yang di-Pertua kira 
masa cukup, Tuan Yang di-Pertua maklumkan. Insya-Allah saya hormati. 

Tuan Yang di-Pertua: Sila. 

Tuan Saifuddin Nasution Ismail [Machang]: Tuan Yang di-Pertua, yang 
saya minta ialah untuk pihak kerajaan memberikan penjelasan apakah apabila PR1MA 
terlibat dalam membangunkan rumah seperti yang dijelaskan oleh Perdana Menteri 
tadi... 

Dato' Seri Dr. Jamaludin bin Dato' Mohd. Jarjis [Rompin]: Sedikit sahaja 
boleh? 

Tuan Saifuddin Nasution Ismail [Machang]: Tuan ambassador pun hendak 
tanya juga? Jauh baru pulang dari Amerika. Okeylah saya bagi ruang. 

 



25. Datuk Wira Haji Ahmad Hamzah [Jasin]: Yang Berhormat Machang, boleh sambung sedikit. Terima kasih Yang Berhormat Machang, terima kasih Tuan Yang di- Pertua, tadi Yang Berhormat Machang ada menyebutkan tentang tindakan yang boleh diambil kepada pemaju sekiranya ada kes-kes rumah-rumah terbengkalai. Sebenarnya dalam rang undang-undang ini tidak menyebut tetapi rang undang-undang satu lagi petang ini kalau kita baca ada disebutkan dengan terang begitu. Bukan sahaja pemaju- pemaju dikehendaki meletakkan deposit yang akan dinaikkan sebanyak 3 peratus daripada jumlah pembangunan bahkan jumlah penalti yang dinaikkan. Maknanya kalau ada kes-kes rumah terbengkalai, ada tribunal dan pemaju itu akan didenda. Kita tidak kira siapa pemaju tetapi ia termaktub dalam akta satu lagi. Terima kasih. Tuan Saifuddin Nasution Ismail [Machang]: Tuan Yang di-Pertua, saya ucapkan terima kasih kepada sahabat saya Yang Berhormat Indera Mahkota dan Yang Berhormat Jasin. Oleh sebab itu dalam mukadimah tadi saya mulakan bahawa Rang Undang-undang Perumahan Rakyat dan Pemajuan Perumahan, Kawalan dan Pelesenan ini kita bahaskan di tengah-tengah latar belakang 168 rumah terbengkalai dan juga 195 projek perumahan yang dilaksanakan oleh pemaju tanpa lesen. Saya melihat dari perspektif pembeli rumah yang saya tekankan tadi ialah pembeli rumah ibarat sudah jatuh ditimpa tangga kalau sekiranya projek perumahan yang dia hendak beli itu terbengkalai. Selama ini tidak ada undang-undang yang boleh mengenakan hukuman kepada pemaju perumahan. Sekarang PR1MA ini yang akan jadi satu perbadanan dalam fungsinya turut bertindak sebagai pemaju atau developers dan peraturan ataupun undang-undang yang akan kita luluskan pada petang nanti memasukkan hukuman penjara mandatori. Perkara yang saya soalkan ialah siapa yang akan pergi ke penjara jika sekiranya PR1MA yang bertindak sebagai pemaju gagal menyiapkan rumah. Siapa Lembaga Pengarah, Project Manager, shareholders, pengerusinya? Ini satu perspektif yang mesti diberikan penjelasan oleh kerajaan sebab biasanya undang-undang itu ada tetapi aspek penguatkuasaan itu yang sering kali bocor dan tidak kesampaian. Dari segi isu yang lain, kalau pun kita memenjarakan pemaju perumahan Tuan Yang di-Pertua namun rumah yang tidak siap tetap tidak siap. Jadi kerajaan mestilah menjelaskan apakah kaedah pembinaan yang akan dilaksanakan. Apakah kaedah bina... Sila. Tan Sri Dato' Seri Abdul Khalid bin Ibrahim [Bandar Tun Razak]: Saya yakin masalah ini akan berterusan tetapi konsep PR1MA saya hendak tanyakan ialah boleh atau tidak kita terima satu usaha yang kita luluskan PR1MA menjalankan usaha build and sale, sudah siap bangunan dan dijual. Dengan cara itu masalah yang kita bangkitkan hari ini tidak timbul iaitu masalah tidak dapat kita meneruskan pembangunan-pembangunan tersebut. Saya ingat ini mesti diutamakan walaupun ada kalanya dasarnya yang dibuat secara berperingkat atau bayaran berperingkat tetapi untuk mengelakkan keadaan yang berlaku, kita tekankan usaha yang dipanggil, sudah siap baru kita jual. Jadi tidak ada lagi masalah projek terbengkalai yang akan timbul. Tuan Yang di-Pertua: Yang Berhormat Machang, kalau Yang Berhormat benarkan ramai yang minta penjelasan, Yang Berhormat Machang tidak ada masa. Saya cuma ingatkan. Ya sila. Tuan Saifuddin Nasution Ismail [Machang]: Tidak mengapa. Saya sampaikan setakat yang saya boleh sampaikan dan apabila Tuan Yang di-Pertua kira masa cukup, Tuan Yang di-Pertua maklumkan. Insya-Allah saya hormati. Tuan Yang di-Pertua: Sila. Tuan Saifuddin Nasution Ismail [Machang]: Tuan Yang di-Pertua, yang saya minta ialah untuk pihak kerajaan memberikan penjelasan apakah apabila PR1MA terlibat dalam membangunkan rumah seperti yang dijelaskan oleh Perdana Menteri tadi... Dato' Seri Dr. Jamaludin bin Dato' Mohd. Jarjis [Rompin]: Sedikit sahaja boleh?. Tuan Saifuddin Nasution Ismail [Machang]: Tuan ambassador pun hendak tanya juga? Jauh baru pulang dari Amerika. Okeylah saya bagi ruang.